b'\n_START_ARTICLE_\nCosworth DFV\n_START_PARAGRAPH_\nFord Cosworth DFV je Cosworthov motor, ki ga je dobavljal \xc5\xa1tevilnim mo\xc5\xa1tvom Formule 1 ob koncu \xc5\xa1estdesetih, sedemdesetih in za\xc4\x8detku osemdesetih let. Ime DVF je kratica za double four valves, motor je imel namre\xc4\x8d dvakrat po \xc5\xa1tiri ventile na cilinder. Razvit je bil leta 1967 za Team Lotus, njegov razvoj je sponzoriral Ford. Zgrajen je pod kotom 90\xc2\xba, delovno prostornino ima 2993 cm\xc2\xb3 in je lahko prvotno dosegel 400 KM, ob koncu razvoja pa pred 500 KM. Vrsto let je bil DFV dominantni motor v Formuli 1, uporabljen pa je bil tudi v CART-u, Formuli 3000 in v prvenstvu \xc5\xa1portnih dirkalnikov._NEWLINE_Motorji DFV so osvojili dvanajst naslovov dirka\xc5\xa1kega prvaka in deset naslovov konstruktorskega prvaka v Formuli 1. Dvakrat so zmagali na presti\xc5\xbeni dirki 24 ur Le Mansa, osvojili so \xc5\xa1est naslovov prvaka v Formuli 3000, desetkrat so v turbo razli\xc4\x8dici DFX zmagali na dirki Indianapolis 500, osvojili tri naslove v seriji USAC in devet naslovov v seriji CART.'